Ar ismidig uzwu nm tifiras n irafan inu, ig
fad astta n twwargit n tguri nm, lli nn ifln ifalan n waggu gh imanw n tkssad,
ar brrin ammakn bukwdvnin s iznzar n tillas, ar asn ittagwm Marur aman ad ur
tayyl tghssa nsn.
Tg tguri nm tamnukalt ilssan unughn n ufssa
abrkan, ar tkka f idurar n wawal zulnin s ufdaddu n izri nm, ar tssnbadv gh
tmqqa, tanna d idvrn, tggall as s urttum iluln gh ighd, tssird ixf ns s trzvi n
tduri ns.
Max a tffalt isvuraf gr am d unbdu??? anbdu
lli mi tsswit izmuln n tiddi nm tsghrt as idvudvan ns! isggwasn ad kkigh i
tghwmas n unbdu!!! zgh ussan lli gh tsnit imalass n udm nm, ad luln imula, gn
ismgan n umya!!! Ccukkun abrid adrghal s uskkattu n tmlillay. Tizi nna rmin
gawrn gh usagwl n unzgum inwan g tdiklt n iwiz.
Igh tn yut uduhdu n usunfu, nkrn, gn agdud f
ugdud f ugdud, ar ssutuln i waddal n unufl, ar ssuturn ad asn iml unufl mad
irwas azgn n yat tguri; ma s ssumdn (ma s ttzallan) i wffan nm, ghwmanin s ighd
n twwargit inu.
kab_Latn kab_Latn kab_Latn uzn_Latn kab_Latn kab_Latn kab_Latn scn_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn